text: Militanti "Islamske države", krvnici koji su svojim zločinima nadmašili svoje srednjovjekovne učitelje i Španjolsku inkviziciju zajedno, projekt je koji se "navodno oteo nadzoru", a nastao je u okrilju antisirijske koalicije koju su stvorile zemlje NATO saveza, zaljevske monarhije i Turska. Nekoliko mjeseci prije nego će i službeno nastati terorističke skupina ISIL američka vlada je obaviještena od strane Vojno-obavještajne agencije (Defense Intelligence Agency/DIA) o jačanju takfirističke skupine i neposrednom proglašenju "kalifata" u Iraku i Siriji. Tadašnja izvješća američkog Ministarstva obrane i State Departmenta govore da je Washington bio svjestan da će golema pošiljke oružja iz libijskog grada Benghazija završiti u rukama terorista koji se bore protiv legitimne vlade sirijskog predsjednika Bashara Al-Assada i upozoravala su na rastuću opasnosti od onoga što je danas cijeli svijet poznaje kao ISIL ili "Islamsku državu". Barack Obama je znao da stvara ISIL koji će kasnije uspostaviti kalifat i sada je jasno zašto (Video) Večernji list prenosi da je Hrvatska pregovarala s otmičarima Tomislava Salopeka i da je u pregovorima sudjelovao i Katar, ali da su pregovori prekinuti. Zanimljivo je da se upravo u vrijeme dok je naš nesretni Tomislav bio u zatočeništvu takfirističkih fanatika Hrvatskom prešetavao jedan od najodgovornijih ljudi za nastanak "Islamske države", bivši katarski emir, šeik Hamad bin Khalifa Al-Thani. Posjetio je Rijeku, Zadar, a u Šibeniku se susreo s hrvatskom predsjednicom Kolindom Grabar-Kitarović. Čudno, ali nitko se nije usudio napisati jednu jedinu riječ o bivšem katarskom emiru, ocu aktualnog vladara Katara koji je sinu tron predao u lipnju 2013. godine, te njegovoj ulozi u financiranju i naoružavanju islamističkih ekstremista u Siriji koji će zajedno s onima iz Iraka kasnije proglasiti terorističku tvorevinu poznatu kao "Islamska država". Ako je itko mogao učiniti nešto, onda je to bio bivši katarski emir i njegova poznanstva u redovima "kalifata", a ne ministri i visoki sigurnosni dužnosnici Egipta, gdje je potpuno nepotrebno putovala hrvatska ministrica vanjskih poslova Vesna Pusić. Žalosno, ali se čini da smo pravog čovjeka za rješenje ove talačke krize imali u Hrvatskoj. Za kraj još jedan podatak. Možda se netko sjeća, možda i ne, ali snimku na kojoj se vide maskirani terorist i Tomislav Salopek koji čita uvjete za njegovo oslobađanje je objavila agencija SITE. Nevažan podatak? Ne baš. Za većinu talaca koje je prva pokazala ova agencija se kasnije ispostavilo da su bili ubijeni puno ranije od datuma službene objave smrti, neki su bili mrtvi već u trenutku čitanja poruke, a sve snimke obiluju proturječjima i snimane su u studiju ili na nekoj tajnoj lokaciji koja nema veze sa mjestom koje se prikazuje na uratku.